Ruger Hauer

Ruger Hauer oli helsinkiläinen rap-yhtye, jonka muodostivat Paperi T, Pyhimys sekä Tommishock. Yhtye on nimetty alankomaalaisen Hollywood-näyttelijän Rutger Hauerin ja asevalmistaja Rugerin mukaan.

Historia 
Ruger Hauerin ensimmäinen studioalbumi Se syvenee syksyllä julkaistiin lopulta 24. marraskuuta 2010 Monsp Recordsin kautta. Albumin tuotannosta vastasi tuolloin Huge L. Albumin ensimmäinen musiikkivideo julkaistiin huhtikuussa 2011 kappaleesta ”Täällä”. Toinen musiikkivideo julkaistiin marraskuussa 2011 kappaleesta ”Jokaiselle jotakin”. Musiikkivideolla nähdään yli 120 suomalaista rap-artistia laulamassa yhtyeen kappaletta ja se nosti Ruger Hauerin suurenkin yleisön tietoisuuteen. Videota oli katsottu YouTubessa kesäkuun 2020 loppuun mennessä yli 6,5 miljoonaa kertaa. Se syvenee syksyllä julkaistiin myös vinyyliversiona 30. marraskuuta 2011.

Ruger Hauerin toinen pitkäsoitto Erectus julkaistiin 26. lokakuuta 2012. Albumi nousi Suomen virallisen albumilistan 16. sijalle, ja sen kappaleesta ”Iso paha susi” julkaistiin musiikkivideo huhtikuussa 2013.

Ruger Hauerin kolmas pitkäsoitto Ukraina julkaistiin 25. lokakuuta 2013. Se nousi parhaimmillaan Suomen virallisen albumilistan 15. sijalle, ja sen kappaleesta ”Jenkem” on julkaistu musiikkivideo.

Ruger Hauerin neljäs albumi Mature julkaistiin 23. maaliskuuta 2016. Albumi nousi Suomen virallisen albumilistan sijalle 1 viikolla 13/2016. Sen ensimmäinen single "Typerykset jotka polttavat pilveä avoautoissa" julkaistiin 4. maaliskuuta 2016 videona YouTubessa. Albumin toinen musiikkivideo "Sekasin" julkaistiin 29. maaliskuuta 2016, joka on kuvattu mielenterveyttä käsittelevän Sekasin -draamasarjan kuvausten yhteydessä Kellokosken mielisairaalassa.

Lokakuussa 2016 yhtye tiedotti lopettavansa. Ruger Hauerin jäähyväiskonsertti järjestettiin 12. marraskuuta 2016 Helsingin Kaapelitehtaan Merikaapelihallissa. . Yhtye julkaisi viimeisen kappaleensa "Koomaan" lokakuussa 2016. .

Diskografia

Albumit
 Se syvenee syksyllä (2010)
 Erectus (2012)
 Ukraina (2013)
 Mature (2016)

Musiikkivideot
 Täällä (2011)
 Jokaiselle jotakin (2011)
 Iso paha susi (2013)
 Jenkem (2013)
 Typerykset jotka polttavat pilveä avoautoissa (2016)
 Sekasin (2016)

Singlet
 "Täällä" (2011)
 "Jokaiselle jotakin" (2011)
 "Iso paha susi" (2013)
 "Jenkem" (2013)
 "Typerykset jotka polttavat pilveä avoautoissa" (2016)
 "Sekasin" (2016)
 "Koomaan" (2016)

Lähteet

Aiheesta muualla 

 Ruger Hauer Facebook -sivustolla
 Ruger Hauerin haastattelu Staran -sivustolla

Suomalaiset hip hop -yhtyeet